জট কাটাতে পারছে না সিসিটিভির ফুটেজ। কিন্তু এই সিসিটিভির ছবি জোর প্রশ্ন তুলছে আবেশের বন্ধুদের ভূমিকা নিয়ে। পড়ে গিয়েই যদি আবেশ জখম হয় এবং তাঁর মৃত্যু হয়। তাহলে কেন সামনে এসে সে কথা বলছে না বন্ধুরা। কিসের জন্য সেদিকের কথা লুকাচ্ছে তারা?
 ওয়েব ডেস্ক: জট কাটাতে পারছে না সিসিটিভির ফুটেজ। কিন্তু এই সিসিটিভির ছবি জোর প্রশ্ন তুলছে আবেশের বন্ধুদের ভূমিকা নিয়ে। পড়ে গিয়েই যদি আবেশ জখম হয় এবং তাঁর মৃত্যু হয়। তাহলে কেন সামনে এসে সে কথা বলছে না বন্ধুরা। কিসের জন্য সেদিকের কথা লুকাচ্ছে তারা? শুধু এই বন্ধুই নয়, আবেশের সঙ্গে সে দিনের পার্টিতে যারা ছিল তারা সকলেই বলছে, আমি কিছুই দেখিনি। যদিও ঘটনার দিনের ছবি বলছে পুরো উল্টো কথা। এক আধ জন নয় কমপক্ষে চার-থেকে পাঁচ জন তখন ছিল আবেশের সঙ্গে। ছবিতে সব সময়ই আবেশের হাতে বোতল দেখা গিয়েছে। বোতলের কাচ হাতে ফুটে তাঁর মৃত্যু হয়। কিন্তু কী বলছে বন্ধুরা? ফুটেজ বলছে, পড়ে যাওয়ার পর উঠে এসে বন্ধুদের ঝটকা মেরে সরিয়ে দেয় আবেশ। বন্ধু অবশ্য বলছে আবেশ চোট পেয়ে রীতিমতো নির্জীব হয়ে পড়েছিল। শনিবারও বন্ধুদের একপ্রস্থ জেরা করে পুলিস। তার পরেও থেকে যাচ্ছে অনেক প্রশ্ন। আবেশ যদি দুর্ঘটনাতেই জখম হয়, তাহলে তা সামনাসামনি বন্ধুরা বলছে না কেন? তাহলে কী সত্যিই লোকানোর মতো কিছু হয়েছিল?